# Euroopa Liidu C 214A/15.

| | ISSN 1977-0898 |
| --- | --- |
| Euroopa Liidu
  Teataja | C 214A |
| | |
| Eestikeelne väljaanne | Teave ja teatised | 59. köide15. juuni 2016 |

ISSN 1977-0898

Euroopa Liidu

Teataja

C 214A

Eestikeelne väljaanne

Teave ja teatised

59. köide15. juuni 2016

---

| Teatis nr | Sisukord | Lehekülg |
| --- | --- | --- |
| | V   Teated |
| | HALDUSMENETLUSED |
| | Euroopa Komisjon |
| 2016/C 214A/01 | Informaatika peadirektoraat — Teade direktori ametikoha täitmise kohta digitaalsete ärilahenduste direktoraadis (DIGIT.B) (AD 14) Brüssel — (Personalieeskirjade artikli 29 lõige 2) — COM/2016/10368 | 1 |

Teatis nr

Sisukord

Lehekülg

V   Teated

HALDUSMENETLUSED

Euroopa Komisjon

2016/C 214A/01

Informaatika peadirektoraat — Teade direktori ametikoha täitmise kohta digitaalsete ärilahenduste direktoraadis (DIGIT.B) (AD 14) Brüssel — (Personalieeskirjade artikli 29 lõige 2) — COM/2016/10368

1

---

| ET | |
| --- | --- |

ET

---

V Teated

HALDUSMENETLUSED

Euroopa Komisjon

| 15.6.2016 | ET | Euroopa Liidu Teataja | CA 214/1 |
| --- | --- | --- | --- |

15.6.2016

ET

Euroopa Liidu Teataja

CA 214/1

---

Informaatika peadirektoraat

Teade direktori ametikoha täitmise kohta digitaalsete ärilahenduste direktoraadis (DIGIT.B) (AD 14) Brüssel

(Personalieeskirjade artikli 29 lõige 2)

COM/2016/10368

(2016/C 214 A/01)

Informaatika peadirektoraat

Euroopa Komisjoni informaatika peadirektoraadi (DIGIT) (http://ec.europa.eu/dgs/informatics/index_en.htm) ülesanne on juhtida ja koordineerida komisjoni talituste info- ja telekommunikatsioonitehnoloogiat, eelkõige tänapäevase ja dünaamilise, komisjoni üldiste prioriteetidega täielikus kooskõlas oleva infotehnoloogiaalase nägemuse ja strateegia kindlaksmääramine, selgitamine ja rakendamine tihedas koostöös infotehnoloogia juhtimisstruktuuridega.

Informaatika peadirektoraadi digitaalsete ärilahenduste direktoraadi B ülesanne on välja töötada ja hallata infosüsteeme komisjoni eri peadirektoraatide jaoks, et toetada nii asutusesisest haldust kui ka ELi poliitikat sellistes valdkondades nagu inimressursid; institutsiooni otsustusprotsessis osalemine; dokumendihaldus; finantsjuhtimine ja planeerimine; varahaldus; audit; e-riigihanked; siseturg; teadustegevus ja osalusdemokraatia.

Lisaks on direktoraat B esirinnas Euroopa Komisjoni nn koostoime ja tõhususe läbivaatamise rakendamisel, mille eesmärk on välja selgitada, kus saaks parandada organisatsioonilist tõhusust, sh organisatsioonilisi struktuure ja personali jaotust. Digitaalse ümberkujundamise projektide rakendamise kaudu aitab informaatika peadirektoraat kaasa Euroopa Komisjoni ajakohastamisele.

Direktoraat B haldab ka Euroopa haldusasutuste koostalitlusvõime alaste lahenduste programmi (ISA) (http://ec.europa.eu/isa/), mis hõlbustab tulemuslikku piiriülest ja valdkondadevahelist elektroonilist teabevahetust liikmesriikide haldusasutuste vahel. ISA programm toetab komisjoni e-valitsusega seotud tegevust, mille eesmärk on suurem tulemuslikkus tänu uutele, uuenduslikele ja tõhusamate digitaalteenustele digitaalse ühtse turu raames.

Lisaks eelöeldule pakub direktoraat B koostöös komisjoni talituste, liikmesriikide ametiasutuste ja eri sidusrühmadega kvaliteetseid ettevõtte infosüsteeme, ühisraamistikke ja koostalitlusvõimelisi ja korduvkasutatavaid komponente, mis aitavad edukalt ellu viia e-komisjoni ja ELi poliitikat.

Pakutav ametikoht

Informaatika peadirektoraadis on direktori ülesanne vastutada direktoraadi B üldise strateegilise suunitluse ja juhtimise eest, eelkõige institutsiooni elutähtsate infosüsteemide eest peadirektoraadi ülesannete kirjelduse ja iga-aastase töökava raames.

Direktor on komisjoni IT-nõukogu liige.

Direktor juhatab ISA koordineerimiskomiteed ja suunab koostalitlusvõime poliitika väljatöötamist, edastamist ja rakendamist koostöös liikmesriikide ametiasutustega.

Direktor esindab peadirektorit direktoraadile olulistel asutusesisestel ja välistel üritustel.

Direktoraat koosneb 6 üksusest, mis asuvad Brüsselis, kuid mõnel neist on töötajaid nii Brüsselis kui ka Luxembourgis:

| 1. | Üksus B1 – arhitektuur, nõustamine, innovatsioon ja suhete haldamine |
| --- | --- |

1.

Üksus B1 – arhitektuur, nõustamine, innovatsioon ja suhete haldamine

| 2. | Üksus B2 – kesksed teadmised ja lahendused otsuste tegemiseks |
| --- | --- |

2.

Üksus B2 – kesksed teadmised ja lahendused otsuste tegemiseks

| 3. | Üksus B3 – kesksed personalilahendused |
| --- | --- |

3.

Üksus B3 – kesksed personalilahendused

| 4. | Üksus B4 – kesksed finantshangete ja poliitikaalased lahendused |
| --- | --- |

4.

Üksus B4 – kesksed finantshangete ja poliitikaalased lahendused

| 5. | Üksus B5 – kesksed toetuste haldamise lahendused |
| --- | --- |

5.

Üksus B5 – kesksed toetuste haldamise lahendused

| 6. | Üksus B6 – Euroopa haldusasutuste koostalitlusvõime alased lahendused (ISA) |
| --- | --- |

6.

Üksus B6 – Euroopa haldusasutuste koostalitlusvõime alased lahendused (ISA)

Direktori töökoht asub Brüsselis ja ta töötab peadirektori otseses alluvuses.

Direktor vastutab umbes 150 koosseisulise töötaja ja umbes 450 välise teenuseosutaja eest ning hallatav eelarve on ligikaudu 105 miljonit eurot.

Sobiv kandidaat

Ametikoht eeldab järgmist:

| — | juhi- ja isikuomadused, mis võimaldavad juhtida ja motiveerida suurt pidevalt muutuvat meeskonda, mis koosneb väga pädevatest IT- ja haldustöötajatest; suurepärane juhtimisoskus ja võime juhtida teenusele orienteeritud organisatsiooni mitmekultuurilises keskkonnas. Tõendatud oskused ja kogemused, et mõista ärivajadustest lähtuvate kesksete infosüsteemide kavandamisel, väljatöötamisel ja arendamisel suures organisatsioonis ette tulevaid raskusi; |
| --- | --- |

—

juhi- ja isikuomadused, mis võimaldavad juhtida ja motiveerida suurt pidevalt muutuvat meeskonda, mis koosneb väga pädevatest IT- ja haldustöötajatest; suurepärane juhtimisoskus ja võime juhtida teenusele orienteeritud organisatsiooni mitmekultuurilises keskkonnas. Tõendatud oskused ja kogemused, et mõista ärivajadustest lähtuvate kesksete infosüsteemide kavandamisel, väljatöötamisel ja arendamisel suures organisatsioonis ette tulevaid raskusi;

| — | tõendatud kogemus inimressursside (suured meeskonnad) ja eelarvete tõhusal planeerimisel ja haldamisel; |
| --- | --- |

—

tõendatud kogemus inimressursside (suured meeskonnad) ja eelarvete tõhusal planeerimisel ja haldamisel;

| — | väga hea suhtlemis- ja inimestega töötamise oskus; |
| --- | --- |

—

väga hea suhtlemis- ja inimestega töötamise oskus;

| — | suutlikkus luua ja säilitada häid suhteid teiste komisjoni talituste, teiste institutsioonide, teiste Euroopa Liidu asutuste ja riiklike ametiasutustega; oskus sõnastada ning jälgida liikmesriikide ametiasutuste koostalitlusvõimealast strateegiat piiri- ja valdkondadeüleste digiteenuste puhul; |
| --- | --- |

—

suutlikkus luua ja säilitada häid suhteid teiste komisjoni talituste, teiste institutsioonide, teiste Euroopa Liidu asutuste ja riiklike ametiasutustega; oskus sõnastada ning jälgida liikmesriikide ametiasutuste koostalitlusvõimealast strateegiat piiri- ja valdkondadeüleste digiteenuste puhul;

| — | infotehnoloogia potentsiaali ärakasutamiseks institutsioonide ajakohastamise seisukohast on väga oluline võime luua ja hoida partnerlussuhteid komisjoni kõrgema juhtkonnaga; |
| --- | --- |

—

infotehnoloogia potentsiaali ärakasutamiseks institutsioonide ajakohastamise seisukohast on väga oluline võime luua ja hoida partnerlussuhteid komisjoni kõrgema juhtkonnaga;

| — | tõendatud taust ja suurte projektide haldamise praktilised kogemused, mis hõlmavad arhitektuuri, kavandamist, projektijuhtimist ja tulemuste kvaliteedikontrolli; |
| --- | --- |

—

tõendatud taust ja suurte projektide haldamise praktilised kogemused, mis hõlmavad arhitektuuri, kavandamist, projektijuhtimist ja tulemuste kvaliteedikontrolli;

| — | võime luua komisjoni infosüsteemide arendamise ja teenuste pakkumise visioon, mis arvestab komisjoni vajaduste, vahendite ja piirangutega ning anda infotehnoloogiastrateegia alast nõu teistele peadirektoraatidele, eelkõige seoses nende infosüsteemidega; |
| --- | --- |

—

võime luua komisjoni infosüsteemide arendamise ja teenuste pakkumise visioon, mis arvestab komisjoni vajaduste, vahendite ja piirangutega ning anda infotehnoloogiastrateegia alast nõu teistele peadirektoraatidele, eelkõige seoses nende infosüsteemidega;

| — | suurepärane analüüsivõime, suutlikkus teha kindlaks põhiprobleemid, välja arendada ja sõnastada strateegilised eesmärgid ning töötada nende põhjal välja ettepanekud konkreetsete meetmete võtmiseks; |
| --- | --- |

—

suurepärane analüüsivõime, suutlikkus teha kindlaks põhiprobleemid, välja arendada ja sõnastada strateegilised eesmärgid ning töötada nende põhjal välja ettepanekud konkreetsete meetmete võtmiseks;

| — | komisjoni peamiste töökeelte hea oskus on oluline selleks, et sidusrühmadega sujuvalt ja tulemuslikult suhelda ja koostööd teha. |
| --- | --- |

—

komisjoni peamiste töökeelte hea oskus on oluline selleks, et sidusrühmadega sujuvalt ja tulemuslikult suhelda ja koostööd teha.

Nõuded kandidaadile (sobivuskriteeriumid)

Kandidaadid, kes soovivad valikumenetluses osaleda, peavad avalduse esitamise tähtpäeval vastama järgmistele tingimustele.

Kodakondsus: kandidaat peab olema Euroopa Liidu liikmesriigi kodanik.

Akadeemiline kraad või diplom: kandidaadil peab olema:

| i) | lõpetatud ülikooliõppele vastav haridustase, mida tõendab diplom ja mille omandamiseks vajaliku õppeaja kestus on tavapäraselt vähemalt neli aastat; |
| --- | --- |

i)

lõpetatud ülikooliõppele vastav haridustase, mida tõendab diplom ja mille omandamiseks vajaliku õppeaja kestus on tavapäraselt vähemalt neli aastat;

| ii) | või lõpetatud ülikooliõppele vastav haridustase, mida tõendab diplom, ning vähemalt üheaastane erialane töökogemus asjaomases valdkonnas, juhul kui selliste ülikooliõpingute kestus on tavapäraselt vähemalt kolm aastat (nimetatud üheaastast töökogemust ei arvestata allpool nõutud ülikoolijärgse töökogemuse hulka). |
| --- | --- |

ii)

või lõpetatud ülikooliõppele vastav haridustase, mida tõendab diplom, ning vähemalt üheaastane erialane töökogemus asjaomases valdkonnas, juhul kui selliste ülikooliõpingute kestus on tavapäraselt vähemalt kolm aastat (nimetatud üheaastast töökogemust ei arvestata allpool nõutud ülikoolijärgse töökogemuse hulka).

Töökogemus: vähemalt 15aastane ülikoolijärgne erialane töökogemus tasemel, mis vastab eespool osutatud kvalifikatsioonile.

Juhtimiskogemus: vähemalt viis aastat kõnealusest erialasest töökogemusest peab olema saadud kõrgemal juhtival ametikohal (1), mis on otseselt seotud valdkonnaga, millega ta tegeleks pakutaval ametikohal.

Keeleoskus: ühe Euroopa Liidu ametliku keele väga hea oskus (2) ja teise ametliku keele piisav oskus. Valikukomisjon kontrollib vestlus(t)e käigus, kas kandidaadid täidavad nõuet osata rahuldaval tasemel mõnda teist ELi ametlikku keelt. Selleks võib osa vestlusest toimuda kõnealuses teises keeles.

Vanusepiirang: kandidaadi vanus peab olema alla ametliku pensioniea, mis Euroopa Liidu ametnike puhul algab selle kuu lõpus, mille jooksul nad saavad 66aastaseks (vt personalieeskirjade artikli 52 punkt a) (3).

Konkursi võitnud kandidaadil peaks olema tema liikmesriigi julgeolekuasutuse väljastatud kehtiv juurdepääsuluba (TOP SECRET tase) või võimalus selline luba saada.

Tegemist on juurdepääsuloaga, mis antakse isikule haldusotsusega pärast seda, kui ta on läbinud liikmesriigi pädeva julgeolekuasutuse kontrolli kooskõlas kohaldatavate siseriiklike julgeolekualaste õigusnormidega, ning millega tõendatakse, et isikule võib anda juurdepääsu teatava tasemeni salastatud teabele. Palume tähele panna, et juurdepääsuloa saamiseks vajaliku menetluse saab algatada ainult tööandja ja seda ei saa teha isik ise.

Väljavalitud kandidaat nimetatakse ametisse ainult tingimusel, et tal on kehtiv juurdepääsuluba.

Sõltumatus ja huvide deklaratsioon

Enne ametiülesannete täitmise alustamist peab kandidaat esitama deklaratsiooni, et ta tegutseb sõltumatult avalikes huvides ja tal ei ole huvisid, mis võivad ohustada tema sõltumatust.

Ametisse nimetamine ja teenistustingimused

Euroopa Komisjon valib direktori ja nimetab ta ametisse personalivaliku- ja värbamismenetluse kohaselt (vt ka ülevaatlik dokument, mis käsitleb kõrgema järgu ametnike suhtes kohaldatavat poliitikat (4)). Valikumenetluse käigus peavad kandidaadid, kes on kutsutud vestlusele ametisse nimetamise küsimustega tegelevasse komisjoni nõuandekomiteesse, enne vestlust osalema ka hindamiskeskuses väliste värbamisnõustajate korraldataval hindamisel.

Korralduslikel kaalutlustel ja selleks, et valikumenetluse saaks nii kandidaatide kui ka institutsioonide huvides võimalikult kiiresti lõpule viia, toimub valikumenetlus ainult inglise ja/või prantsuse keeles (5).

Palga- ja teenistustingimused on sätestatud Euroopa Liidu personalieeskirjade palgaastme AD 14 ametnikke käsitlevas osas. Juhime kandidaatide tähelepanu sellele, et personalieeskirjade kohaselt peavad kõik uued töötajad läbima üheksakuulise katseaja.

Direktori töökoht asub Brüsselis.

Võrdsed võimalused

Euroopa Komisjon järgib aktiivselt võrdsete võimaluste poliitikat eesmärgiga suurendada naiste esindatust kõrgema juhtkonna tasemel. Seetõttu ootab komisjon eriti naiskandidaatide avaldusi.

Avalduse esitamise kord

Kontrollige enne avalduse esitamist hoolikalt, kas Te täidate kõik sobivuskriteeriumid („Nõuded kandidaadile”), eriti diplomi ja erialase töökogemuse ning keeleoskuse kohta kehtestatud nõuded. Kandidaadid, kes ei täida osalemistingimusi, langevad valikumenetlusest automaatselt välja.

Kandideerimisavalduse esitamiseks tuleb registreeruda veebisaidil

https://ec.europa.eu/dgs/human-resources/seniormanagementvacancies/

ja järgida valikumenetluse eri etappe käsitlevaid juhiseid.

Teil peab olema toimiv e-posti aadress. Seda kasutatakse Teie registreerimiseks ning Teiega ühenduse pidamiseks kogu valikumenetluse käigus. Seepärast tuleb Euroopa Komisjoni teavitada e-posti aadressi muutumisest.

Avaldusele tuleb lisada PDF-vormingus elulookirjeldus ja täita veebis motivatsioonikiri (kuni 8 000 tähemärki). Korralduslikel kaalutlustel ja selleks, et valikumenetluse saaks nii kandidaatide kui ka institutsiooni huvides võimalikult kiiresti lõpule viia, peab nii elulookirjeldus kui ka motivatsioonikiri olema inglise, prantsuse või saksa keeles.

Veebipõhise registreerumise lõpetamisel saab kandidaat e-kirja, milles kinnitatakse, et kandideerimisavaldus on registreeritud. Kiri sisaldab ka registreerimisnumbrit, mis on kandidaadi viitenumber kõigis kandideerimisega seotud küsimustes. Kui Te registreerimisnumbriga e-kirja ei saanud, siis avalduse esitamine ebaõnnestus!

Juhime Teie tähelepanu sellele, et avalduse läbivaatamise käiku ei saa veebis jälgida. Euroopa Komisjon võtab Teiega avalduse asjus ise ühendust.

Kui Teil on puue, mis ei võimalda Teil elektroonilist registreerimisvormi täita, võite esitada avalduse (elulookirjelduse ja motivatsioonikirja) paberkandjal ja saata selle tähitud kirjaga, mis kannab hiljemalt registreerimise lõppkuupäeva postitemplit, järgmisel aadressil: European Commission, Directorate-General for Human Resources and Security, Unit for Senior Management and CCA, SC11 8/62, 1049 Brussels, Belgium, märkides selgelt viiteks: Vacancy for a Director in DIGIT (COM/2016/10368). Edasine suhtlemine komisjoniga toimub posti teel. Sellisel juhul tuleb Teil avaldusele lisada puude olemasolu kinnitav tõend, mille on välja andnud tunnustatud asutus. Ühtlasi peaksite eraldi lehel kirjeldama konkreetseid abinõusid, mis muudaksid valikumenetluses osalemise Teile lihtsamaks.

Kui Teil on vaja lisateavet ja/või kui peaks tekkima tehnilisi probleeme, saatke meile e-kiri aadressil: HR-MANAGEMENT-ONLINE@ec.europa.eu

Avalduse esitamise tähtaeg

Registreerumise lõppkuupäev on 13. juuli 2016 kell 12 päeval Brüsseli aja järgi. Pärast seda ei ole kandideerimisavaldust enam võimalik esitada.

Õigeaegse registreerumise eest vastutab kandidaat ise. Soovitame tungivalt mitte oodata registreerumisega viimaste päevadeni, sest avalduse täitmine veebilehel võib interneti koormatuse või internetiühenduse häire tõttu enne täitmise lõpetamist katkeda ja sel juhul tuleb Teil kogu protsessi korrata. Pärast registreerumise lõppkuupäeva möödumist andmeid enam lisada ei saa. Hilinenud kandideerimisavaldusi vastu ei võeta.

Oluline teave kandidaatidele

Tuletame kandidaatidele meelde, et valikukomisjonide töö on konfidentsiaalne. Kandidaadil on keelatud võtta otse või kaudselt, isiklikult või kellegi kaasabil ühendust komisjonide liikmetega.

Isikuandmete kaitse

Euroopa Komisjon tagab, et kandidaatide isikuandmete töötlemisel peetakse kinni Euroopa Parlamendi ja nõukogu 18. detsembri 2000. aasta määrusest (EÜ) nr 45/2001 üksikisikute kaitse kohta isikuandmete töötlemisel ELi institutsioonides ja asutustes ning selliste andmete vaba liikumise kohta (6).

---

(1)  Elulookirjelduses peaks kandidaat vähemalt nende viie aasta kohta, mille jooksul ta töötas kõrgel juhtival ametikohal, esitama järgmised andmed: 1) ametinimetus ja -ülesanded, 2) alluvate arv ametikohal/-kohtadel, 3) hallatud eelarvete suurus, ning 4) kõrgemate ja madalamate hierarhiliste tasemete arv ning sama tasandi kolleegide arv.

(2)  http://ec.europa.eu/languages/policy/linguistic-diversity/official-languages-eu_et.htm

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:ET:PDF

(4)  http://ec.europa.eu/civil_service/docs/official_policy_en.pdf

(5)  Valikukomisjon tagab, et ei eelistata kõnealuseid keeli emakeelena rääkivaid kandidaate.

(6)  EÜT L 8, 12.1.2001, lk 1.

---